ՀՀ նախագահը նշել է, որ Բելգիան Եվրամիության շրջանակում Հայաստանի ամենակարեւոր առեւտրային գործընկերներից մեկն է: Հայաստանի նման փոքր երկրի համար 250 մլն ԱՄՆ դոլարը գերազանցող առեւտրաշրջանային ծավալը էական է, եւ այստեղ զգալի բաժին է ընկնում ադամանդագործությանը: ՀՀ նախագահը եւ Բելգիայի վարչապետը պայմանավորվել են, պահպանելով այդ ուղղությունը, երկկողմ գործակցությանն ընդլայնել նաեւ այլ ոլորտներում: